Alexandru Arșinel a fost internat de urgență la Spitalul Universitar din București. Actorul a acuzat dureri toracice.

Arșinel a fost dus la spital de membrii familiei.

Medicii au confirmat că Alexandru Arșinel a fost internat de urgență. La ora redactării acestei știri, actorului i se fac investigații la Unitatea de Primiri Urgențe.

Reprezentanții spitalului au declarat că Arșinel a cerut să nu facă publice date despre starea sa de sănătate.

Nu sunt primele probleme de sănătate ale actorului. Alexandru Arșinel a făcut în 2013 un transplant renal la Cluj-Napoca. De asemenea, el a suferit cinci intervenţii la coloană.

Alexandru Arşinel a fost afectat de pierderea partenerei sale de scenă, actriţa Stela Popescu, care a murit în 23 noiembrie în urma unui atac cerebral.

Arşinel a urcat pe scenă vineri, la Teatrul de Revistă „Constantin Tănase“, al cărui director este.